Az előző részek tartalmából…
Csatlakozni akartam a Csillagflottához,
mióta csak először láttam a csillagokat.
Illyriai vagyok. Föderációs bűntényt követtem el.
Ha fedez, ön is vádlottá válhat.
Ezt vállalom.
Letartóztatom Una Chin-Riley-t
a génmódosítást tiltó direktíva megszegéséért.
Nem én kértem ezt a feladatot.
- Ügyvédre van szüksége. - Nem válaszol.
- Nekem sem veszi fel. - Ez nem ártatlan füllentés.
Személyesen beszélek vele.
Csak tartson ki, Egyes! Ez parancs. Pike, vége.
- Kórházba kell vinni. - Ki van zárva.
- Nem gyógyul a lába. - Jobban lesz.
El fog fertőződni.
Ha kórházba visszük, észrevehetik, hogyan küzd a fertőzéssel.
- Vizsgálatokat végeznek, és rájönnek. - Anya?
Tudom, kicsim. Tudom, hogy fáj.
Nem lesz semmi baj. Megígérem.
Orvos kell, másként nem gyógyul be.
A szervezete nem tudja megoldani. Még gyerek. Orvosra van szüksége.
Ha most kórházba megyünk, rájönnek, és mindent elveszítünk.
Mindannyiunk élete tönkremegy.
Kitalálunk valamit. Nem lesz semmi baja.
Unának nem lesz semmi baja.
A Csillagflotta alkut ajánl.
Beismeri, hogy hamis információkat adott meg a Csillagflottának,
elhallgatva a génmódosítást,
és vétség miatt szereljük le.
Nem kerül börtönbe.
Leszerelés vétség miatt?
Nem száműzik.
Szabad föderációs állampolgár marad. A Csillagflotta titkosítja az aktáit.
El akarják tussolni a hibájukat.
Hálásak a szolgálatáért.
Una, ne húzza az időt!
És ne keverjen bele másokat!
Méltányos alku. A bizonyítékok fényében jó alku.
Igaza van. Nem kapunk jobb ajánlatot.
Ez a vád minimum két év börtönt jelent.
Ezt nem négyszemközt kellene megbeszélnünk?
Jó ötlet.
Ne kapkodjon, beszélje át a jogi képviselőjével!
Hogyan képviselhetne, ha maguknak dolgozik?
A kapitány személyes naplója, csillagidő 2393.8.
A Volterra csillagködbe utaztam, hogy ügyvédet keressek az első tisztemnek.
Az itteni légkör az emberek számára nem belélegezhető.
A helyiek viszont alkalmazkodtak.
Igen, még itt van.
Igen, megmondtam neki.
Nem, semmi ilyesmi.
Rendben.
Ketoul ügyvédasszony ma nem tudja fogadni.
Megvárom.
Mondtam, hogy foglalt. Meghallgatása lesz, aztán tárgyalása.
Meg tudom várni.
MARADÉK OXIGÉNSZINT 2%
Úgy tűnik, nem.
Tegyen próbára!
MARADÉK OXIGÉNSZINT 1%
Jól van, jól van. Rendben!
Leveheti a maszkját, Mr. Pike.
Most már biztonságos a levegő.
Tudtam, hogy makacs, azt viszont nem, hogy ostoba.
Ez a bolygó lakhatatlan minden…
Az illyriaiakat kivéve.
Genetikai módosítás, hogy életben maradjanak ebben a…
elbűvölő környezetben.
Emiatt azt hinnénk, hogy itt békén hagynak minket.
- Visszahívhatott volna. - Ön pedig érthette volna a célzást.
Vagy az Akadémián nem tanítják az ilyesmit?
Rég jártam az Akadémiára, már nem emlékszem.
Segítenie kell Unának.
A Csillagflotta megtudta, hogy illyriai.
Csak idő kérdése volt, hogy leleplezzék.
A Csillagflotta sosem fogadna be egy illyriait. Nyíltan nem.
De ez nem az én gondom, Mr. Pike.
Na most, sűrű napom lesz…
Neera. Nem tudom, mi történt önök közt,
de Una a barátja.
Una Chin-Riley nem a barátom, ahogy ön sem. Kérem, távozzon!
Tudom, miért érez így a Csillagflotta, a Föderáció, mindannyiunk iránt.
Láttam dolgokat egy küldetésen, egy elhagyott illyriai kolónián.
Rájöttünk, hogy nem annyira elhagyott.
Láttam, mi történik az illyriaiakkal, akik törlik a génmódosítást,
hogy a Föderáció befogadja őket.
A régi félelmeket nehéz elengedni, de tévedtünk az illyriaiak kapcsán.
Mindannyian.
Személy szerint én.
Gratulálok! Felfedezte az empátiát.
Szóljon, ha az egész Föderációnak sikerül!
El fogják bocsátani.
Odalesz minden, amiért dolgozott, az egész karrierje.
Minden, amit tett.
Az elbocsátással olcsón megúszná.
A Csillagflotta faji törvényei nagyon szigorúak.
Örülhet, hogy nem vádolják zendüléssel.
Igen, Mr. Pike. Ismerem az ügyét.
Az eljárás titokban folyik.
Figyelek arra, hogy tudjam, mi történik a zárt ajtók mögött.
Sok ügyfelemnek ettől függ az élete.
Nos, ha ez minden…
Hogy áll velük? A Föderáció elleni perekkel?
- Tessék? - Én is utánanéztem a dolgoknak.
Két év alatt tíz ügyet ejtettek elégtelen bizonyítékok miatt?
Ráadásul nyerhető ügynek tűntek.
Vállalja el az ügyet! Ha nyer, a kvadráns fele megtudja.
A többi ügyére is ráirányítja a figyelmet.
Talán azt, amit megérdemelnek.
Meg akar vesztegetni, Mr. Pike?
Megpróbálom meggyőzni.
Próbálom megmenteni egy barátomat. És talán itt is tehetek valami jót.
Tényleg?
Vagy hagyja elúszni amiatt, ami ön és Una közt történt?
Csak nézze át az aktát!
Önnek?
Szerintem erőlködnie sem kellene.
Maga aztán nem semmi, Pike.
Igen.
De még mindig nem mondott nemet.
Látogatója van.
- Neera. - A saját szememmel kellett látnom.
Mondtam, hogy ez lesz.
Huszonöt év után azzal kezded, hogy „megmondtam”?
- Nem hittem, hogy… - Nem nosztalgiázni jöttem.
Mondd el a lényeget! Röviden, a saját szavaiddal.
Két hónappal ezelőttig makulátlan volt a szolgálati lapom.
Amíg nem tudták, nem érdekelte őket.
Csak az változott, hogy már tudják az igazságot.
És hogy hazudtál róla.
Kellemes lehet.
- Mi? - Csak az, hogy néhány illyriainak
elrejthetetlen módosításai vannak, és ott vagyunk mi, akik nem rejtőzünk.
- Neera, nekem… - Kérem, folytassa, parancsnok!
Valaki feladott, és most a Csillagflotta arra kér,
hogy bújjak el újra.
Hogy senki se tudja meg, hogy egy illyriai ilyen magasra jutott.
Mintha meg sem történt volna.
- Mintha sosem lettem volna itt. - És?
Eljátszhattad, hogy közülük való vagy.
Fogadd el az elbocsátást, nyeld le, amit kell, és menj haza!
- Nem. - Miért nem?
Mert nem szabadna bujkálnom. Egyikünknek sem kellene.
Tudom, hogy jobban kellett volna csinálnom.
Nem álltam ki, amikor kellett volna.
Most megteszem.
Értesítem a felperest, hogy elutasítjuk az alkut.
Köszönöm.
Ne!
Nem érted teszem, hanem önmagamért.
És azokért az illyriaiakért, akik nem tudják vagy akarják
eljátszani, hogy nem azok, akik.
Hogy a Csillagflottába menekülhessenek.
- Una visszautasította az ajánlatomat. - Helyes.
Tudod, milyen nehéz volt tető alá hozni?
Minden szívességet behajtottam.
Azt hiszed, könnyű volt? Nem volt az.
Ezt a letartóztatása előtt kellett volna átgondolni.
Ne légy gyerekes, Chris! Tudom, azt hiszed, elárultalak…
Unának a hídon kellene végeznie a munkáját,
nem a börtönben ülni.
Nem én írom a törvényeket, és a feladatom…
- Mindkettőnk feladata… - Á, a feladatunk?
…betartatni őket.
- Una megszegte a törvényt. - És ha hibás a törvény?
Chris, nem én kértem, hogy nekem adják az ügyet.
De ha átgondolod, láthatod,
hogy mindent megtettem Unáért.
Az alku volt a legjobb esélye.
Most, hogy elutasította, a főnököm, a katonai ügyészség főparancsnoka,
megvizsgálja az ügyet.
Nem tudom, miért, de Una számára biztosan nem jó hír.
El kellett volna fogadnia az alkut.
Viszlát a bíróságon!
Amint megérkezik az ügyészség, megkezdjük a vádemelést.
Mi folyik itt?
Pasalk altengernagy, nem tudtam, hogy ön is jelen lesz.
Admirális, mivel a védelem elutasította a vádalkut,
kérelmezni szeretnénk a kiegészítését
a Chin-Riley parancsnokhelyettes elleni vádaknak.
Hallgatom, Batel kapitány.
Génmódosítási státuszának eltitkolása miatt
vádoljuk Una Chin-Riley-t
a Csillagflotta tudatos megtévesztésével,
valamint a szabályzat 614-617. rendelkezéseink megsértésével,
amely tiltja a Csillagflotta tisztjeinek az állandó génmódosítást.
Emellett a vád két rendbeli zendülés.
Elbocsátását, és 20 év szabadságvesztést kérünk
föderációs büntetőtáborban.
Az űr.
A legvégső határ.
Ennek végtelenjét járja az Enterprise csillaghajó.
Ötéves küldetésének feladata
különös, új világok felfedezése,
új életformák,
új civilizációk felkutatása.
És hogy eljusson oda, ahová még senki sem merészkedett.
Húsz év, mert hazudtam egy űrlapon?
Úgy döntöttél, visszavágsz, és nem könnyíted meg a dolgukat.
- Példát akarnak statuálni. - Mihez kezdünk most?
Harcolunk.
Ki az első a tanúlistájukon?
Robert April admirális.
April támogatta a jelentkezésemet.
Évekig alatta szolgáltam, előléptetett.
- Ez jó nekünk, nem? - Nem.
Pasalk nem idézne be baráti tanút stratégiai cél nélkül.
Szólíts engem tanúnak!
Hadd lássák, hogy bár illyriai vagyok, tisztként nem lettem más.
Most viccelsz? Sosem szoktál.
Tudom, hogy nem jó ötlet,
de nem kellene látniuk a Csillagflotta sikeres tisztjeként?
- Ez jó sztori. - A sztorid nem számít az ügyben.
Megszegted a törvényt.
Ha tanúskodsz, csak megerősíted az állításaikat, vagy ami rosszabb,
egy csomó úgynevezett barátodat is bajba sodrod.
Fontos neked a sztorim?
Az fontos, hogy ügyfelem ne nyerje meg az ügyet az ügyészségnek.
Most az én módszeremmel csináljuk, Una.
A tiéddel.
A kapitány azt javasolta, dolgozzon itt.
Azt elhiszem.
Nos, ő nem használja.
Hozzá kell férnem a Csillagflotta szabályzatához.
Gondolom, benne van az adatbázisban.
És kell Una szolgálati lapja is.
Köszönöm, Noonien-Singh hadnagy.
Van még valami?
Azt hiszem, tudnék segíteni.
Ismeri a Csillagflotta kontra Wyck ügyet?
Polgárjogi ügyvéd vagyok.
Igen, persze.
Ha jól értem az ítélet érvelését…
A Csillagflotta kontra Wyck a mérgező fa gyümölcse példája.
Ha illegálisan szerzik meg a bizonyítékot,
nem használható fel a bíróságon.
Azt gondolja, az Una elleni bizonyítékok egy részét
illegálisan szerezték.
Ha így van, el tudja érni, hogy ejtsék az ügyet?
Ha a bizonyíték problémás, talán meg tudom oldani.
Hadnagy, tud valamit, amit tudnom kellene?
Előbb hadd legyek biztos a dologban!
Nos, tudja, hol talál.
Szabad?
Barátkozol az ellenséggel?
Vállalom a kockázatot.
- Szörnyen nézel ki. - Köszönöm.
Van ennek valami köze ahhoz, hogy a neved nem volt a tanúlistán?
Tudom, mit fogsz mondani. Szörnyű ötlet lenne tanúskodni.
- De harcolni akarsz a barátodért. - És meg tudom oldani.
Régebben szolgálok Unával, mint bárki a hajón.
Én tudom a legjobb elmondani, milyen.
Mikor találkoztatok?
Az évfolyamának tartottam előadást az Akadémián sok éve.
Szörnyű lehetett. Tudom, hogy utálsz lelkesítő beszédet tartani.
Egy tesztküldetésről beszéltem.
Una utána odajött, és rámutatott egy hibára,
amit a visszatéréskor követtem el.
- Merész. - És bosszantó.
De igaza volt.
Volt mersze elmondani.
April szerint minden jó kapitánynak
kell egy első tiszt, aki megmondja, ha téved.
Igen, ezt nekem is mondta egyszer.
És mikor tudta meg, hogy illyriai, Pike kapitány?
Újra megkérdezem.
Mióta tudja, hogy egy illyriait bújtat a hajóján?
Emlékeztetem, hogy eskü alatt áll.
- Nem tagadhatja meg a választ. - Rendben, értem, mire célzol.
Tudom, segíteni akarsz Unának, Chris,
de ha tanúskodsz, az egész ügy rólad fog szólni.
Te vagy a hajó kapitánya, tudtad, hogy Una illyriai,
és nem jelentetted a Csillagflottának.
Megvádolhatnak összeesküvéssel, a legénység is veszélybe kerülhet.
Ma nincs lelkesítő beszéd.
Ha segíteni akarnak Unának,
a legjobb, ha másokra hagyod a beszédet.
Mr. Spock, remélem megérti, miért kell börtönbe zárnom a barátját,
pusztán csak azért, mert az, aki.
Természetesen, Mr. Pasalk. Ez logikus.
Játszunk egy kör kal-toht a hétvégén?
Igen, az kellemes lenne.
Nem veszi észre a feszültséget?
Milyen feszültséget? Olyanok, mint két jó barát.
A vulkáni testvérek.
A vulkániak zárkózottak, de a testbeszédük sok mindent elárul.
És ők ketten…
gyűlölik egymást.
Most szórakozik velem?
Sajnálom, hogy végig kellett nézniük ezt a kirohanást.
Egy szót sem szólunk.
Köszönöm, doktor.
Apám összes volt kollégája közül
Pasalk a legrosszabbat hozza ki belőlem.
Uhura zászlós.
Szükségem van minden kommunikációra Chin-Riley parancsnokkal kapcsolatban
az elmúlt hat hónapból.
Rendben, lekérem.
Beleértve az összes személyes naplót. Az egész hajón.
Uram, tisztelettel.
A 25. szabály B. szakasza szerint a személyes napló titkosságát
csak a Csillagflotta utasítása oldhatja fel.
- Megfelelő bizonyítékot… - Tudom. Ez parancs.
Unának akar segíteni, igaz? A barátja, a mentora.
Értem. De ön az enyém.
Az illegális paranccsal csak bajba kerül, és ha teljesítem…
Nem hiszem, hogy a parancsnok ezt akarná.
Én sem.
Meg kell tudnunk, ki jelentette fel.
Lehet, hogy csak így menthetjük meg.
Akkor tisztelettel, más megoldást kell találnunk.
- Nyota… - Sajnálom.
Nem.
A tárgyalást megnyitom.
A bírói tanács tagjai mellettem
Zus Tlaggul a parancsnokság képviseletében,
és a Csillagflotta parancsnoka, Chiv.
Chin-Riley parancsnok, beleegyezik,
hogy Batel kapitány képviselje a vádat?
- Igen. - Ismertessék a vádakat!
Az Una Chin-Riley parancsnokhelyettes elleni vád
a Csillagflotta állandó DNS-módosítást tiltó szabályainak megszegése,
hamis információ megadása és két rendbeli zendülés.
Minek vallja magát, parancsnok?
Nem bűnösnek.
A Föderáció álláspontja a génsebészet kapcsán egyértelmű.
A beavatkozás veszélyes és illegális.
Ennek számos oka van, de a földi eugenikus háborúk kimenetele
önmagáért beszél.
Több tízmillió halott.
A génmanipuláció nem más, mint istent játszani.
A DNS módosításával és a genetikai határok kiiktatásával
a természetes evolúció lényegét veszélyeztetjük.
Batel kapitánynak igaza van.
Az állandó génmódosítás a Föderáció törvényei szerint illegális.
Egykor törvényes volt a rabszolgaság. Az apartheid szintén.
Diszkrimináció a hit, a szerelmi vonzódás,
a nem, a bőrszín alapján…
Egykor ezek is törvényesek voltak. A törvény semmit sem tesz igazságossá.
Nem állítom, hogy a Föderáció ártani akar.
A génmódosítással kapcsolatos tapasztalataik,
az eugenikus háborúk, szörnyűek voltak.
A Föld elképzelhetetlen fájdalmat élt át.
A Föderáció utópiát épített, és az utópiát védelmezve
elvakítja őket egy évszázados félelem.
Olyannyira, hogy talán tudtukon kívül, üldözővé váltak.
Az ügyfelem csak azért van itt, mert az, aki,
és mert úgy érezte, nincs más választása, mint eltitkolni ezt,
mint azok a milliók előtte, akiknek el kellett titkolniuk a hitüket,
a vágyaikat, az igazi külsejüket,
mert másoknak kényelmetlen volt.
Mert mások megijedtek tőle.
Ha a törvény nem igazságos, akkor azt kérdezem,
hogy bízzunk azokban, akik a törvényeket írják?
A vád Robert April admirálist szólítja.
April admirális, Una Chin-Riley ön alatt szolgált,
amikor az Enterprise kapitánya volt, igaz?
- Igen. - De előtte
ön támogatta a jelentkezését a Csillagflotta Akadémiára.
- Igen. - Jogosan mondom,
hogy érdekelt Una karrierjében?
Igen.
Admirális, meg kell kérdeznem.
Elárulta önnek Chin-Riley parancsnokhelyettes,
hogy génmódosított?
- Nem. - Ha tudott volna erről,
támogatja a jelentkezését az Akadémiára?
Una kiemelkedően tehetséges tiszt,
az egyik legtehetségesebb jelentkező, akivel valaha találkoztam.
Nem ez a kérdés, uram.
Ha tud a genetikai módosításokról,
támogatta volna a jelentkezését?
Eskü alatt vall, uram.
Nem, nem támogattam volna.
Köszönöm.
Csak a nagy ember képes beismerni a hibáit.
Csodálom érte, admirális.
Csak a rend kedvéért, elmondaná a bíróságnak,
miért nem támogatta volna
Chin-Riley parancsnok jelentkezését?
A flottaszabályzat 17.12 előírása
tiltja a génmódosított személyek, így az illyriariak számára, a szolgálatot.
Persze. Ön tiszteletre méltó, kitüntetett admirális.
Egyetlen jelentkező esetében sem akarna szabályt szegni.
Hangsúlyoznám, ez nem személyes ügy.
Természetesen. Ez a törvény.
April admirális, mi az 1. irányelv?
Tiltakozom. Mi a jelentősége?
Ez engem is érdekelne. Legyen megfontolt!
Úgy lesz, bíró úr. Admirális, mi az 1. irányelv?
Egy csillaghajó sem zavarhatja meg
az idegen társadalmak normális fejlődését.
Igen. Nagyon fontos törvény.
Annyira, hogy ma már Elsődleges Irányelvnek nevezik, ugye?
Igen, így van.
Az Enterprise parancsnokaként 2246-ban
figyelmeztette a térhajtóművel nem rendelkező perrikánokat
a bolygólyukat végpusztulással fenyegető meteoresőre?
Követte ezzel az Elsődleges Irányelvet?
Az más volt.
2248, leküldte a tudományos tisztjét a Na'rel bolygóra,
hogy oldja meg a pusztulással fenyegető aszályt
föderációs technológia megosztásával.
- Betartotta az irányelvet? - Tiltakozom! Nem tartozik ide.
Kipusztult volna egy egész bolygó.
Amikor leszállt egy ellenséges bolygón,
a Manus 2-n, a biztonsági tisztje nélkül,
felfedte a hajóját a fejletlen az Ohawk civilizációnak…
- Tiltakozom! - Akkor betartotta az irányelvet?
Emlékeztetném, hogy nem a tanú a vádlott.
Úgy tűnik, a Csillagflotta szabályai csak akkor érvényesek,
ha a kapitány úgy látja jónak.
Kérdezni is fog?
Igen.
Megmutatta, hogy többször is hajlandó volt megszegni
a Csillagflotta legfontosabb irányelvét, de hősként tisztelik.
Megszegheti a törvényt, ha akarja.
Tehát a szabályokkal takarózva megmagyarázni,
miért nem vette volna fel
Una Chin-Rileyt a Csillagflottába, álszent hazugság, nem igaz?
Tiltakozom!
Ügyvédnő, azonnal hagyjon fel ezekkel a kérdésekkel!
Ügyfelem nem kérte, hogy génmódosítást hajtsanak végre rajta.
Az illyriai kultúrában a születésük előtt végrehajtják a gyerekeken.
A túlélésért tették, és mégis letartóztatták,
mert megszegett egy törvényt.
De az admirális megmutatta, hogy a Csillagflotta szabályai
legalábbis szubjektívek.
A Csillagflotta kapitányai mindennap döntéseket hoznak.
A döntéseik életeket mentenek.
Una Chin-Riley kimagasló módon szolgálta a Csillagflottát, igen.
De a törvény, amit megszegett,
életeket ment és megakadályozza a népirtást.
Szóval, ha az a kérdés, elutasítottam volna-e a jelentkezését
a Csillagflotta Akadémiájára, ha tudom, hogy génmódosított,
a válaszom továbbra is igen.
Elutasítottam volna.
Elismeri, hogy a döntése alapja nem a törvény,
hanem a félelem és a faji előítéletek?
- Tiltakozom! - Helyt adok.
Ügyvédnő, Una Chin-Riley áll hadbíróság előtt, nem April admirális.
Az, hogy nem tudja megvédeni az ügyfelét,
nem ad engedély a Föderáció vagy a tisztjeink megtámadására.
Az admirális teljes vallomását töröljük a per anyagából.
Una ügyvédje vádat akart emeltetni az admirális ellen?
- Úgy tűnik. - Hát, ez is egy stratégia.
- Ez nem vetett jó fényt Aprilre. - De hogy segít ez Unán?
Te jó ég!
Szóval az ügyvéd a te ötleted volt?
Az övé.
Az egyik legjobb polgárjogi ügyvéd a galaxisban, és Una barátja.
Nagyra tartom Unát.
Gyorsabban léptettem elő, mint bárki más a hajómon.
Bátorsági érdeméremre terjesztettem fel
a 2248-as Marcel-katasztrófa után.
Igen, tudom.
Kár, hogy a bíróság többi tagja ezt nem hallhatta ma.
Ez meg mi a fene volt?
Engem kellene védened, nem megtámadni Aprilt.
Nem vádat emelni a Föderáció ellen.
Miért ne? Miért próbálod még mindig védeni őket?
Azt mondtad, készen állsz a harcra.
Tudod, milyen ritkán jutunk ilyen pódiumhoz?
- Pódium? - A többségnek nincs ilyen kiváltsága.
Gondoltál már arra, hogy az ügyed talán
közelebb visz a törvény eltörléséhez?
A jövőben talán igazságosan bánnak majd az illyriaiakkal.
Azt hittem, tudod.
Csak a nyilvánosságot kerested. Ez nem a védelmemről szól.
Egyszerűen csak meg akarod mutatni a Föderáció iránti gyűlöleted.
Azt hittem, segíteni jöttél, de nem.
A lényeg bemocskolni a Föderációt,
kit érdekel, ha közben feláldozol?
Mindketten tudjuk, hogy nem te vagy az igazi áldozat.
Neera.
A múlt mindent megmagyaráz.
- Beszéljünk róla, kérlek! - Mondtam, hogy megpróbálom.
És pontosan azt teszem.
Mert amit csinálok, az legalább őszinte.
Ha megbocsátasz, most dolgom van.
A védelem három tanút szólít a vádlott jellemének bemutatására.
La'An Noonien-Singh, az Enterprise biztonsági tisztje.
A tudományos tiszt vagyok.
A USS Enterprise orvosi tisztje.
Évfolyamelső voltam,
és minden évben előléptettek a szolgálatom alatt.
Felterjesztették a Csillagflotta bátorsági érdemérmére is.
Igen.
- Tehát életeket mentett? - Igen.
Mikor találkozott először Una Chin-Riley-val?
Az első napom zászlósként az Enterprise-on.
A mentőakció tagja volt, amely megtalált,
miután megszöktem a gorn tenyészbolygóról.
Különleges a vezetékneve.
Rokona Khan Noonien Singh-nek?
Igen.
Sejtette, hogy Una illyriai?
Nem. Nem gyanítottam.
Érezte úgy valaha, hogy Chin-Riley parancsnok
rejteget valamit?
Soha.
Az tűnt fel, hogy diszkrét és empatikus,
és tapintatosan kezeli a személyes ügyeket.
Igen, éreztem, hogy rejteget valamit.
Mit rejtegetett?
Kedveli Gilbert és Sullivan musicaljeit.
Miután a vádlott megmentette, közeli maradt a kapcsolatuk?
Egy családtagom sem marad.
Una elintézte, hogy a gondomat viseljék.
Támogatta a jelentkezésemet a Csillagflottába.
Mondhatjuk, hogy nem csatlakozott volna a Csillagflottához
Chin-Riley parancsnok nélkül?
Ügyvédnő, ha nincs Una, most nem lennék életben.
És akiket megmentett a karrierje során, életben lennének?
Nem, nem lennének.
Mr. Spock, ha a vádlott törvényt szeg,
az egyetlen logikus lépés az,
hogy megfelelő büntetést kap?
Talán, bár logikátlannak tartom, hogy a Csillagflotta megbüntesse önmagát.
Attól tartok, nem értem.
Una elvesztése árt a Csillagflotta szervezetének.
Kiemelkedően kiváló tiszt.
Kérem, írja le, milyen kapcsolatban áll a vádlottal!
A mentorom.
Alatta szolgálva sokat tanultam arról, milyen a jó vezető.
A legénysége életét a sajátja elé helyezi. Mindig.
- Barát. - Családtag.
Una családtag.
Köszönöm, hadnagy.
A Csillagflotta szabályzatának 12.9-es kötete.
Ha szüksége lenne még valamire…
Egy dolog, hadnagy. Sikerült kiderítenie,
honnan tudta meg az ügyészség, hogy Una illyriai?
Egyelőre nem.
De sejtése van róla, ugye?
Saját magára gyanakszik.
Igen.
Miért?
Aznap este, amikor megtudtam, hogy Una illyriai, én…
Dühös voltam. Bejegyeztem a személyes naplómba.
És úgy gondolja, valaki hozzáfért a naplóhoz,
és így lepleződött le Una.
- Igen. - Érdekes.
Megkérdezhetem, miért volt dühös?
Bizonyára nem azért, mert Una génmódosított.
A vezetékneve alapján jobban értheti a génmódosítás finom részleteit
az emberek többségénél.
Una a barátom volt. Hazudott nekem.
Ez nem ilyen egyszerű, igaz?
Nem.
Lehetséges, hogy hordozza a családja génmódosításait,
és úgy gondolja, hogy emiatt veszélyessé válhat?
Igen, így gondolom.
Nincs semmi baj magával, hadnagy.
Nem rejtőzik önben szörnyeteg.
- Nem tudhatja… - De. Miattuk érezzük ezt.
Olyan régóta néznek le minket, hogy már mi is lenézzük önmagunkat.
A gének nem határozzák meg a sorsot, bármit is tanítottak önnek.
Az, hogy fél önmagától, nem a saját félelme.
Önbe nevelték.
Nem született szörnyetegnek.
A cselekvés képessége van meg önben, ez minden.
Használhatja jóra vagy rosszra, úgy, mint bárki más.
Mindenesetre…
Legalább hat hónap kell,
kérvény egy rakás admirálistól,
hogy beletekintsenek egy személyes naplóba.
Közel sem volt ennyi idejük.
Biztosíthatom, hogy nem maga az,
aki kiszivárogtatta Una kilétét a Csillagflottának.
Ha nem a naplóm okozta ezt az egészet, akkor ki adta fel Unát?
Ön a hajó biztonsági főnöke.
Una csak jókat mond önről,
és nála ez ritka kivétel.
Ön szerint ki tette?
Nem… Nem tudom.
Valaki, akinek haszna származott a leleplezésből.
Én is így gondolom.
Köszönöm. Nagyon sokat segített.
Miért érzem úgy magam, mint akit elütött egy komp?
Ezt bóknak veszem.
Tanúnak szólítom a vádlottat, Una Chin-Riley-t.
- Mióta van a Csillagflottánál? - Huszonöt éve.
Élete céljának tekinti a szolgálatot?
Sosem volt más célom.
Tudta, hogy illyriai, tehát genetikailag módosított.
Nem gondolta, hogy egyszer ilyen helyzetbe kerül?
- Figyelmeztettek, igen. - Akkor miért ment a Csillagflottához?
Ad astra per aspera.
Lefordítaná a bíróságnak?
„Göröngyös úton a csillagokig.”
Ez volt a Csillagflotta mottója a Föderáció előtt.
Az iskolában tanultam, történelemórán.
Miért vonzotta ez a mottó?
Tudtam, hogy azt jelenti,
a csillagokig nehézségeken át vezet az út.
De hiszem, hogy azt is jelenti,
hogy a csillagok mindentől meg tudnak menteni minket.
Hogy az űr titkokkal teli végtelenjében
nemcsak a kíváncsiságunkat elégíthetjük ki,
nemcsak a felfedezés vágyát,
hanem ezen keresztül a személyes megváltásunkat is megtalálhatjuk.
Miért vágyott megváltásra?
Nehéz volt a gyerekkora?
Tiltakozom! A vádlott gyerekkora nem tartozik ide.
KATONAI ÜGYÉSZSÉG
A kontextust szeretném érthetővé tenni.
Ha Una Chin-Riley azért van itt, mert illyriai,
a bíróságnak meg kell értenie, mit jelent illyriainak lenni.
- Engedélyezzük, hogy folytassa. - Köszönöm.
Egy föderációs kolónián nőtt fel a Volterra csillagködben, igaz?
Igen. Ideiglenes felvételt nyertünk a Föderációba
a születésem előtt.
Azzal a feltétellel, hogy szakítanak a génmódosítással?
- Így van? - Igen.
De nem így történt, igaz?
Voltak, akik ezt tették.
De más családoknak, mint az enyémnek,
a hagyományuk része volt.
Az örökségünk.
Milyen volt a családja élete a Föderáció alatt?
Többé nem beszéltünk a szokásainkról.
Kizárólag titokban végeztük el a rituálékat.
Akik tudták, elrejtették a módosításaikat.
A gyerekek születésekor
a szülők baráti orvosokat kerestek a világra jövetelhez.
Tudtuk, ha kiderül, hogy genetikai kiegészítést kaptunk,
letartóztatnak minket.
Történt ilyen valakivel, akit ismert?
Egy iskolatársammal.
Ivan Ketoullal.
A legjobb barátom unokatestvére volt.
Mi történt vele?
Néhányunk immunrendszere világít.
Valaki biztosan meglátta.
Egy nap a „kieges” szó áll az ajtajukon.
Épp akkor tanultunk a genetikai kiegészítésekről.
Egyértelmű volt, mit gondolnak erről.
Valaki biztosan rájött.
Talán csak ugratás volt.
Megvédte valaki?
Megvédték a családját?
Néhányan.
De kevesen emelték fel a hangjukat.
Ivant és a szüleit otthonról vitték el.
Tízéves volt.
Hogy hatott ez a közösségükre?
Egyesek más bolygókra költöztek, nem föderációs területre,
minket pedig, akik maradtunk…
Üldöztek minket.
Elfajult a helyzet.
A kiegészítésellenes törvények lehetőséget adtak arra,
hogy az emberek megmutassák a legrosszabb ösztöneiket.
Először a sértések jöttek.
„Kieges.”
„Modos.”
„Szörnyszülött.”
Voltak boltok, ahol nem szolgáltak ki, ha megtudták, hogy módosított vagy.
Még a pletykák is veszélyesek lehettek.
Emlékszem a támadások kezdetére.
Az életünket féltettük.
Folytassa!
Egy nap verekedés volt az iskolában.
Egy fiú azzal vádolt egy másikat, hogy illyriai.
Megpróbáltam közbeavatkozni.
Eltört a lábam.
Egyszerű sérülés volt.
A modern orvostudomány könnyen kezeli.
De a szüleim nem akartak kórházba vinni.
Féltünk.
A módosításaim ellenére a lábam elfertőződött.
Ha nem találunk egy illyriai orvost,
aki hajlandó volt éjjel ellátni, meghaltam volna.
Nagyon sajnálom.
Általános volt, hogy egy ilyen hétköznapi dolog életveszélyessé vált?
A hozzám hasonló gyerekeknek igen.
Akkorára nőtt a feszültség,
hogy a kormányzat úgy döntött, két városra oszt minket.
Az illyriai és a nem illyriai városra.
Köszönöm.
A családom a nem illyriai városba ment.
Volt, aki be tudott olvadni.
Nem látszott rajtunk.
Ezért így tettünk.
Mindenkit otthagytunk.
A családunkat.
A barátainkat.
Mindenkit elhagytunk.
Ezt a mai napig bánom.
Nagyon sajnálom.
És mégis, a megpróbáltatások ellenére,
a Csillagflotta tisztje akart lenni?
Igen.
Egy utolsó kérdés, parancsnok.
Hogy tudta meg a Csillagflotta, hogy illyriai?
Sok éven át sikerült titokban tartania.
Meglepő, hogy most rájöttek.
- Én nem… - Ki adta fel a Csillagflottának?
Emlékeztetem, hogy eskü alatt vall.
Figyelmeztetem, ne zaklassa a saját tanúját!
- Ki adta fel? - Ügyvédnő!
Én.
Én adtam fel magam.
Miért?
Miért kockáztatta a karrierjét?
Az életet, amit felépített?
Halálosan elegem lett a hazugságból.
Abból, hogy eljátszom azt, aki nem vagyok.
Azt akartam, hogy a legénység…
hogy a legénységem annak ismerjen, aki valójában vagyok.
Azt gondoltam, így végre biztonságban leszek.
És a Csillagflotta végre jobban megérti az illyriaiakat.
Tehát mindezek után…
még mindig azt akarta, hogy a Csillagflotta elfogadja. Miért?
Ötéves korom körül nálunk járt a Csillagflotta egyik legénysége.
Mind nagyon különböztek egymástól.
A legénység tagjai sokféle bolygóról érkeztek.
Gyönyörű volt.
Azt gondoltam,
ha ez a sok ember a sokféle világról együtt tud dolgozni,
összefogva,
talán nekem is lehetséges.
Talán része lehetek valaminek, ami nagyobb nálam.
A Csillagflotta nem tökéletes.
De törekszik rá.
És hiszem, hogy tökéletessé válhat.
Azt mondja, hogy…
ezért adta fel magát?
Igen.
Mert hisz a Csillagflottában?
Igen.
Köszönöm, parancsnok.
Nincs több kérdésem.
Megható történet volt.
De az érzelmek lényegtelenek.
A tények nem.
Mikor tudta meg Christopher Pike kapitány
az igazat arról, hogy génmódosított?
Tiltakozom.
A tárgyalás Una Chin-Riley-ról szól, nem a kapitányáról.
Itt nem csak egy tiszt szegte meg a törvényt.
Bizonyíték arra, hogy milyen helyzet uralkodik
az Enterprise fedélzetén.
A kapitánnyal kezdve.
Ha Pike kapitány tudott Una Chin-Riley csalásáról
a letartóztatása előtt, és nem értesítette a Csillagflottát,
akkor ez nem csalás,
hanem összeesküvés.
Mivel ügyésztársam nem kért be vallomást
az érintett felektől, közvetlenül kérdezem meg a parancsnokot.
Mikor szerzett tudomást Pike kapitány a státuszáról?
És emlékeztetem a parancsnokot, hogy eskü alatt áll.
Emlékeztetem, hogy jobb, ha elkerüli a hamis tanúzást,
és még egyszer megkérdezem.
Mikor tudta meg Christopher Pike, hogy ön illyriai?
Csillagidő 1224.3.
Négy hónapja.
Jóval a letartóztatása előtt.
Az Enterprise kapitánya négy hónapja vesz részt
összeesküvésben, amely bújtatja az illyriai Una Chin-Riley-t.
Nincs több kérdésem.
A védelem azt kéri,
hogy az érzelmeket, ne a tényeket vegyék figyelembe.
Ám ma csak a törvény számít.
Una Chin-Riley törvényszegést követett el és hazudott,
ahogy a saját vallomása is bizonyítja.
Ráadásul a tettei miatt valószínűleg hadbíróság elé kerül
a Csillagflotta egyik legkiválóbb tisztje.
Az, amit tesz és nem tesz, tönkreteszi a Csillagflottát.
Az egyetlen logikus megoldás az,
ha a vádlottat minden vádpontban bűnösnek mondják ki.
Batel kapitány, ismeri a Csillagflotta szabályzatának 8514-es pontját?
Igen.
Felolvasná a bíróságnak?
„Különleges és rendkívüli körülmények között,
ha az alábbi feltételek teljesülnek:
1.: bárki, akit üldöznek…”
Üldöztek minket. Emlékszem a támadások kezdetére.
„…vagy veszélyben van az élete politikai vagy vallási meggyőződése,
kulturális hovatartozása vagy biológiai sajátosságai miatt,
2. védelmet kérhet a Csillagflottától…”
Azt gondoltam, így végre biztonságban leszek.
Az életünket féltettük.
„…és 3. miután az illető felfedi magát a hatóságoknak, és kéri,
menedékjogot nyerhet.”
Én adtam fel magam.
Azt akartam, hogy a legénységem olyannak ismerjen, amilyen vagyok.
„A Csillagflotta kapitányaié a mérlegelés jogköre,
a menedékjog felajánlásakor.
A védettség megerősítője a Csillagflotta bírósága
vagy a kijelölt hatóság.”
Aki úgy érzi, veszélyben van az élete,
a Csillagflottához fordulhat védelemért,
és menedékjogot kérhet.
A Csillagflottánál régi hagyományt jelentenek a mentőakciók.
Hány veszélyben levő népet mentett meg a Csillagflotta?
Hány életet?
Una Chin-Riley tudta ezt.
Hitt a Csillagflotta legszebb hagyományaiban,
és abban, hogy a Csillagflotta megválthatja
mindennapi élete nehézségeitől és veszélyeitől.
A veszélyektől, amelyeknek pusztán illyriai születése volt az oka.
Az előítéletekből született veszélyektől,
melyeket csak ösztönöztek a törvények.
De a nehézségeken át Una a csillagokat vette célba.
Azért csatlakozott a Csillagflottához, mert hitte,
hogy csak a Csillagflotta mentheti meg az életét.
Elmenekült az üldöztetés elől,
és a Csillagflottánál a biztonságot kereste.
Majd azzal, hogy feladta magát,
Una teljesítette a menedékjog harmadik és utolsó követelményét.
Ő maga kérte.
Pike kapitány pedig megadta neki.
Mint a Csillagflotta minden jó kapitánya,
mint April admirális a Perricanon, a Na'relen és a Man-us 2-n,
élt a döntési jogával, és menedéket adott neki.
A bíróságnak már csak meg kell erősítenie
ezt a státuszt, felmentve mindkettőjük.
Tudják, miért szeretem a jogot?
Mert a törvény nem a társadalom tükre.
A törvény eszménykép.
Jelzőfény, ami arra tanít, hogyan legyünk jobbak.
És ma lehetőségük van arra, hogy ezt tegyék.
Mr. Pasalk szerint az ügyben a törvény dönt,
és ebben egyetértek vele.
A saját érvelése szerint
nem hagyhatjuk figyelmen kívül a 8514-es pontot.
Csak annyit kérek,
hogy legyenek jók, és tartsák be az ügyfelemet támogató törvényt,
ugyanolyan pártatlanul, mint az őt kizáró törvényeket.
Évekkel ezelőtt
a Csillagflotta eszméi
a szolgálat választására indítottak egy lányt a galaxis távoli vidékén.
Cselekedjenek ezeket az eszméket szem előtt tartva!
Adják meg az egyértelműen kért menedékjogot Una Chin-Riley-nak!
Azt hiszem, egyetérthetünk abban, hogy a génmódosítás kérdése
meglehetősen összetett.
Jó oka volt annak, hogy törvényileg tiltották be,
és a szabályoknak életben kell maradniuk,
hogy ne térhessen vissza az eugenikus háborúk kora.
De a bíróság azt is hiszi, hogy ez az ok
nem indok arra, hogy egyformán kezeljünk
minden kiegészített, illyriai vagy módosított DNS-ű személyt.
Meg kell húzni a határokat,
de ha szükséges, rugalmasan kell kezelni őket.
A Csillagflotta és a Föderáció egy nap talán
változtat a nézőpontján.
Ma viszont csak annyit tehetünk, hogy megfontoljuk a védelem kérését,
a kérést, hogy a vádlott egyedi esetét
és körülményeit önállóan ítéljük meg.
Ennek megfelelően elfogadjuk a vádlott menedékkérelmét,
és Una Chin-Riley-t minden vádpontban felmentjük.
Első tiszt a fedélzeten.
- Csapdába csaltál. - Hogyhogy?
Mindenre rájöttél. A beismerésemre.
Hogy mi lesz, ha tanúskodok.
- Mindent tudtál. - Nem, nem mindent.
Köszönöm, hogy megmentetted az életem.
Mi másra valók a barátok?
Igen.
Sajnálom, hogy nem tettünk többet az illyriaiakért.
Eljárási okból nyertünk.
Kezdetnek jó.
Ahogy mindannyian tudják, nem rajongok a Csillagflottaért.
De egy olyan csillaghajó legénysége van előttem,
akik büszkén szolgálnak egy illyriai parancsnok alatt.
Szóval, ahogy mondtam…
ez a kezdete valaminek.
Energiát!
Helló!
- La'An! - Üdv itthon, főnök!
Nem volt az igazi ön nélkül.
Ha mindenki itt van, ki vezeti a hajót?
Ez az izé szinte magától repül.
Vissza a helyükre! Mindenki!
- Jó, hogy visszatért, Egyes. - Jó újra itt lenni, kapitány.